PSTC ปิดบ.ร่วมทุน “สามารถ โซลาร์ทูพาวเวอร์” หลังไม่ได้ดำเนินกิจการ
PSTC ปิดบริษัทร่วมทุน “สามารถ โซลาร์ทูพาวเวอร์” ผู้ดำเนินธุรกิจนำเข้า-ส่งออก-ให้เช่าอุปกรณ์ทำกิจการผลิตไฟฟ้า หลังยังไม่ได้ดำเนินการ เพื่อลดค่าใช้จ่ายในการบริหารงาน
9 ก.พ. 2560

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ระบุว่า ตามที่บริษัทได้เข้าร่วมทุนในบริษัท สามารถ โซลาร์ทูพาวเวอร์ จำกัด (STP) ในสัดส่วน 20% ของทุนจดทะเบียน 25 ล้านบาท ร่วมกับบริษัท เฟอร์รั่ม เอ็นเนอร์ยี่ จำกัด ที่ถือหุ้น 79.99% โดยมีวัตถุประสงค์เพื่อประกอบธุรกิจนำเข้า ส่งออก ให้เช่า หรือให้เช่าซื้ออุปกรณ์ เครื่องมือ เครื่องจักร เพื่อใช้ในกิจการผลิตไฟฟ้าด้วยพลังงานแสงอาทิตย์
โดยปัจจุบัน STP ยังมิได้มีการดำเนินกิจการใดๆ ตามวัตถุประสงค์ของบริษัท ผู้ร่วมลงทุนทั้งหมดพิจารณาแล้วเห็นว่าควรดำเนินการปิดบริษัทร่วมทุนดังกล่าว เพื่อลดค่าใช้จ่ายในการบริหารจัดการอันเป็นประโยชน์ต่อทุกฝ่าย โดยบริษัทได้ดำเนินการปิดบริษัทร่วมทุนดังกล่าวเรียบร้อยแล้วเมื่อวันที่ 30 ม.ค.ที่ผ่านมา